Проект 28.02.2019 г.

НАРЕДБА 
№…………………………….
за реда за водене на регистъра на народните читалища и на читалищните сдружения

Раздел  I
Общи положения
Чл. 1.  С  наредбата се определя редът за водене на регистъра на народните читалища и на читалищните сдружения в Министерство на културата.
Чл. 2. Регистърът се води от длъжностно лице, определено със заповед на министъра на културата. 
Чл. 3 (1) Регистърът на народните читалища и на читалищните сдружения е публичен, поддържа се в електронен вид, като достъпът до него е свободен и безплатен, включително онлайн, в машинночетим формат. 
(2) Достъпът до регистъра се осигурява чрез Интернет страницата на Министерството на културата. 

Раздел  II
Ред за водене на регистъра 
Чл. 4. (1) В 7-дневен срок от вписване на читалището или читалищното сдружение в регистъра на юридическите лица с нестопанска цел читалищното настоятелство или управителният орган на читалищното сдружение подава в Министерство на културата заявление за вписване по образец съгласно Приложение № 1. 
(2) Заявлението се подава на хартиен носител или по електронен път. В случаите, когато заявлението се подава по електронен път, се спазват изискванията на Закона за електронния документ и електронните удостоверителни услуги. 
(3) Към заявлението по ал. 1 се прилагат:
1. данни относно наименованието, седалището, източникът на първоначалното  финансиране, клоновете, името на лицето, което представлява читалището или читалищното сдружение и ЕИК ПО БУЛСТАТ; 
2.	устав на читалището или читалищното сдружение;
3.	списък на членуващите в тях читалища - за сдруженията.
Чл. 5 (1) Заявлението за вписване в регистъра се разглежда от длъжностното лице по чл. 2 в 14-дневен срок от постъпването му.
(2) В случай че заявлението за вписване не отговаря на установената форма или към него не е приложен някой от документите по чл. 4, ал. 3 на заявителя се дават указания да отстрани нередностите в 10-дневен срок от получаване на уведомлението за това.
(3) При неотстраняване на нередовностите в подадените документи в определения срок, министърът на културата или оправомощено от него длъжностно лице отказва вписване.
(4) Когато въз основа на проверката на документите се установи, че са представени всички изискуемите съгласно чл. 4, ал. 1 и ал. 3 документи, министърът на културата или оправомощено от него длъжностно лице извършва вписване и издава удостоверение за вписване в регистъра по образец съгласно Приложение № 2.
Чл. 6 (1) Всяко читалище или читалищно сдружение се вписва в регистъра с индивидуален регистрационен номер.
(2) За извършеното вписване в регистъра длъжностното лице по чл. 2 уведомява кмета на общината по седалището на читалището или читалищното сдружение.
Чл. 7 (1) В 7-дневен срок от настъпване на промяна на вписаните обстоятелства, по чл. 4, ал. 3, т. 1 читалището или читалищно сдружение е длъжно да подаде заявление съгласно Приложение № 1, в което се посочват новите обстоятелства и се прилагат необходимите документи.
(2) Промените по ал. 1 се вписват в регистъра от длъжностното лице по реда на чл. 5. 
Чл. 8. (1) В регистъра не се допускат поправки.
(2) Допуснати очевидни фактически грешки в съдържанието на публичния регистър се поправят служебно или по искане на заинтересованите страни.

Раздел  III
Обстоятелства, подлежащи на вписване
 Чл. 9. Регистърът на народните читалища и на читалищните сдружения се води по образец съгласно Приложение № 3. 
Чл. 10. В регистъра на народните читалища и на читалищните сдружения се вписват следните обстоятелства:
1. наименованието на читалището или читалищното сдружение;
2. седалището на читалището или читалищното сдружение и източникът на първоначалното му финансиране;
3. клоновете на читалището;
4. името на лицето, което представлява читалището или читалищното сдружение;
5. ЕИК по БУЛСТАТ;
6. настъпилите промени по т. 1 - 5.
Чл. 11. (1) След изтичане на едногодишен срок от вписването им в регистъра, читалищата и читалищните сдружения попълват информационна карта за състоянието и дейността си.
(2) Информационната карта по ал. 1 се подава в Министерство на културата ежегодно до 31 март на хартия или по електронен път по образец съгласно Приложение № 4. В случаите, когато се подава по електронен път, се спазват изискванията на Закона за електронния документ и електронните удостоверителни услуги. 
(3) Информационната карта се регистрира в деловодството на Министерството на културата с отделен индекс и се предава на длъжностното лице по чл.2. 
(4) Информацията от картата се използва за извършване на справки, обобщения и анализ за състоянието и дейността на народните читалища.
(5) Информацията от картата е публична и достъпът до нея се осъщестява чрез Интернет страницата на Министерството на културата. 
Чл. 12. (1) Заличаване на вписването в публичния регистър се извършва:
1. по писмено искане на читалищното настоятелство или управителният орган на читалищното сдружение;
2. при прекратяване по решение на общото събрание, вписано в регистъра на юридическите лица с нестопанска цел; 
3. по решение на окръжния съд в случаите по чл. 27, ал. 1, т. 1-5 от Закона за народните читалища; 
4. когато две поредни години не е подавана информационна карта по чл. 11 .
(2) Заличаването се извършва със заповед на министъра на културата или на оправомощено от него длъжностно лице и се отбелязва в регистъра. 
(3) За извършеното заличаване в регистъра длъжностното лице по чл. 2 уведомява кмета на общината по седалището на читалището или читалищното сдружение.

Преходни и заключителни разпоредби
§ 1. Читалищата и читалищни сдружения, вписани в регистъра по чл. 10, ал. 1 от Закона за народните читалища до влизане в сила на наредбата, запазват индивидуалния си регистрационен номер.
§2. Информационната карта за 2019 г. се подава в срок до 30 май 2019 г.
§3. Наредбата се издава на основание чл. 10, ал. 1 от Закона за народните читалища. 

Приложение № 1 към чл. 4, ал. 1 

ЗАЯВЛЕНИЕ
За вписване в публичния регистър на народните читалища и читалищните сдружения

Данни за заявителя
Име и фамилия		
Качество на заявителя	 председател	 секретар	 друго лице
Наименование на читалището/сдружението		

ЕИК									
 Фирмено дело		година					

Вид на вписването	 първоначално вписване		 промяна в обстоятелствата

На основание чл. 10, ал. 3 от Закона за народните читалища, заявявам желанието си представляваното от мен читалище/читалищно сдружение да бъде вписано в регистъра на народните читалища и читалищните сдружения в Министерство на културата със следните данни. 
Наименование на читалището/сдружението
	
Седалище и адрес на управление
област		община		
Населено място		п.к.					
Район (за градовете с районно деление)		
ж.к.		
ул.к./ул.		№	бл.		вх.		ет.		ап.		
телефон		факс		
e-mail		web page		
Клон на читалище
област		община		
Населено място		п.к.					
Район (за градовете с районно деление)		
ж.к.		
ул.к./ул.		№	бл.		вх.		ет.		ап.		
телефон		факс		
e-mail		web page		

Източник на първоначално финансиране
	
Председател / Лицето представляващо читалищното сдружение
Име и фамилия		
Начало на мандата									Край на мандата									

Начало на мандата									Край на мандата									

Заявявам желанието си получаване на удостоверението за извършеното вписване :
 лично от Звеното за административно обслужване
 на посочения адрес на управление
	
Приложения:
Данни относно наименованието, седалището, източникът на първоначалното  финансиране, клоновете, името на лицето, което представлява читалището или читалищното сдружение и ЕИК ПО БУЛСТАТ;
  Копие от устава на читалището и читалищното сдружение;
 Списък на членуващите читалища (за читалищните сдружения);

Дата…………………..
Гр.…………………………				ЗАЯВИТЕЛ:
    /три имена и подпис/

Приложение № 2 към чл. 5 , ал. 4

РЕПУБЛИКА БЪЛГАРИЯ
МИНИСТЕРСТВО НА КУЛТУРАТА
София, бул. "Александър Стамболийски" № 17
тел.: 02/ 9400900; факс: 02/ 9818145; дежурен тел.: 02/9879551;
info@mc.government.bg; www.mc.government.bg
_____________________________________________________________________________

УДОСТОВЕРЕНИЕ
               		          № ......................../.................. г.

	за вписване в регистъра на народните читалища и читалищните сдружения

	Министерството на културата удостоверява, че в публичния регистър по чл. 10, ал. 1 от Закона за народните читалища и читалищните сдружения под регистрационен номер…………….е вписано:
……………………………......................................................................................		/наименование на народното читалище/читалищното сдружение/
ЕИК……………...............със седалище и адрес на управление……………………………………………………......................................................................………………..
	При промяна на обстоятелствата, при които е извършено вписването, читалището/читалищното сдружение е длъжно в 7-дневен срок от възникване на новите обстоятелства да уведоми писмено министъра на културата.

Дата……………………..					МИНИСТЪР: ...........................

Приложение № 3 към чл.  9 
Регистър по чл. 10, ал. 1 от Закона за народните читалища

Регистрационен номер	Наименование на читалището/ читалищното сдружение	Седалище и източник на първоначално финансиране	ЕИК по Булстат	Име на представляващия 	Клонове	

Приложение № 4 към чл. 11, ал. 2
Информационна карта

I ОБЩА ИНФОРМАЦИЯ ЗА ЧИТАЛИЩЕТО/СДРУЖЕНИЕТО
Наименование на читалището/читалищното сдружение:
Регистрационен номер от регистъра по чл.10, ал. 1 от Закона за народните читалища:
Област
Община
Град/село
Адрес ж.к., улица, №
ЕИК по Булстат
Телефон
Факс
Ел. поща
Интернет страница
Председател на читалище/читалищно сдружение
Секретар на читалище/читалищно сдружение
Клон 1
Клон 2
Брой регистрирани членове
Общ брой на членовете на читалището …………………………………………………….брой
/в т.ч. действителни и почетни; индивидуални и колективни/
Подадени молби за членство през последната година ……….............................................брой
/към датата на подаване на информационната карта/  
Новоприети членове …………………………………………………………………………брой
/към датата на подаване на информационната карта/ 
Брой отказани молби за членство …………………………………………………………..брой
/към датата на подаване на информационната карта / 
II. ОСНОВНИ ДЕЙНОСТИ
Библиотечно-информационна дейност   
(вписва се регистрационния номер на библиотеката от регистъра на обществените библиотеки)………………………………………………………………………………………...
 Нематериално културно наследство:
Участие в Националната система „Живи човешки съкровища – България“: 
Вписани елементи в Регионална листа /кратко описание/ ……………………………….брой
Вписани елементи в Национална листа /кратко описание/……………………………… брой 
Образователни дейности:
Кръжоци, клубове, школи по изкуства /кратко описание/……………………………… брой 
Езикови школи и курсове /кратко описание/…………………………………………….. брой
Клубове по краезнание /кратко описание/……………………………………………….. брой 
Музейни колекции /кратко описание/…………………………………………………….. брой
Любителско творчество /поддържане и изяви на художествени състави:
Фолклорни състави и формации /кратко описание/…………………………………….. брой 
Театрални състави /кратко описание/……………………………………………………  брой 
Танцови състави и групи /кратко описание/…………………………………………….  брой 
Групи за класически и/или модерен балет, съвременни и характерни танци /кратко описание/…………………………………………………………………………………… брой
Вокални групи, хорове и индивидуални изпълнители /кратко описание/……………… брой
Други /кратко описание/………………………………………………………………….... брой
Предоставяне на компютърни услуги и интернет –                                 „да“, „не“
Организиране и участие в празници, фестивали, събори, изложби, творчески вечери, граждански инициативи, спортни занимания /кратко описание/......................................брой
Нови дейности, работа по проекти – самостоятелно или в сътрудничество /като партньор/ с други организации /кратко описание/………………………………………………………брой
Работа с хора с увреждания, етнически малцинства, работа с различни възрастови групи, развитие на доброволчеството /кратко описание/………………………………………….брой
Други дейности /кратко описание/……………………………………………….................брой
III. ОРГАНИЗАЦИОННА ДЕЙНОСТ
Проведени събрания - отчетни / отчетно-изборни / извънредни…………………………….
Последна извършена пререгистрация………………………………………………………… 
Материално-техническа база на читалището и стопанисване /кратко описание/…………. 
Осигурен физически достъп за хора с увреждания ………………………………………….
Субсидирана численост на читалището …………………………………………………..брой
Общ бюджет на читалището, източници на финансиране, включително и участие в проекти /данните са за годината на подаване на информационната карта/  . . …………………  лв.
Общ персонал в читалището………………………………………………………………..брой 
специалисти с висше образование………………………………………………………….брой
 специализирани длъжности ………………………………………………………………..брой
 административни длъжности ………………………………………………………………брой
помощен и друг персонал……………………………………………………………………брой
Участие в обучения /кратко описание/…………………………………………………………
Наложени санкции на читалището по чл. 31,32,33 от Закона за народните читалища………………………………………………………………………………………….
Посочете това, което считате за нужно, но същото не сте отразили в отделните полета на Информационната карта ……………………………………………………………………….
Снимки на читалището – /прикачен файл/
Отчет за дейността на читалището – /прикачен файл/
Програма на читалището – /прикачен файл/
Изготвил:
/длъжностно лице, дата, подпис/
Председател:
/три имена, дата и подпис/
Попълването на всички редове на картата е задължително.
Когато информацията не е налична се поставя знак „Х“
Забележка: Информацията се попълва  отделно за клоновете.